Ivana Andrés

**Ivana Andrés Sanz** (yo o tshotsweng ka Phukwi a le lesome le boraro ka 1994) ke motshameki wa kgwele ya dinao e  e porofeshionale wa moSpanish yo o tshamekang kwa morago fa gare wa setlhopha sa Liga F sa Real Madrid, se a se kapotenang le sa setshaba sa Spain.

## Tiro ya setlhopha
**<big>Bonana</big>**

Ivana Andrés o simolotse tiro ya gagwe kwa gae la bone la Aielo de Malferit kwa setlhopheng sa ko gae sa Aielo CF. Fa e le dingwaga tse lesome le bobedi a ya kwa sekolong sa DSV Colegio Alemán ka letsholo la 2007–08. Koo o ne a feta ka ditlhopha tsa C le B pele ga a tsena kwa setlhopheng sa ntlha sa Valencia CF ka 2009 se se neng se setse se tshameka kwa First Division ka nako eo.

**<big>Valencia</big>**

Ka 2009 setlhopha se ne sa saena tumalano le Valencia CF mme go tswa foo ba dira jaaka letlhakore la bomme la kgwele ya dinao mo stelhopeng seo. O ne a tshameka kwa FC Valencia dingwaga tse dingwe gape tse di ferangbongwe, a goroga, fa gare ga tse dingwe, kwa makgaolakgang a Copa de la Reina ya 2015 kwa setlhopha se neng sa goroga kwa makgaolakgang mo rago ga go makatsa bommamoratwa FC Barcelona ka nno e le nngwe go lefela kwa sekamakgaolakgannyeng, ba latlhegelwa ka dino tse pedi go e le nngwe kgatlhanong le Sporting de Huelva. Mo setlheng sa 2016/17 go nna ba boraro mo liking e ne e le maduo a a gaisang mo ditsong tsa setlhopha seo. Mo dingwageng tsa gagwe tsa bofelo kwa Valencia FC, Ivana Andrés e ne e le mokapotene wa setlhopha.

**<big>Levante</big>**

Morago ga dingwaga di le mmalwa le setlhopha, e le mokapotene wa sone mo setlheng sa bofelo, o ne a dira phudugo e e makatsang go ya kwa diselammapeng tsa toropo Levante UD, ba a feditseng mo maemong a boraro le bone mo Spanish Championships mo ditlheng tse pedi fa morago ga ditlhopha tse di neng di laola ka nako eo tsa FC Barcelona le Atlético Madrid.

**<big>Real Madrid</big>**

Ka selemo sa 2020 a saenela letlhakore le le neng le le lesha go tlhamiwa la bomme la setlhopha sa Real Madrid mme a bitswa mokapotene wa setlhopha mo setlheng sa gagwe sa ntlha.

Mo motshamekong wa ntlha wa ngwaga wa 2024, Andrés a nosa nno ya tekatekanyo mo phenyong ya dino tse pedi go e le nngwe kgatlhanong le Madrid CFF mo motsotsong wa masome a ferabongwe le motso.

## Tiro ya boditshabatshaba
**<big>Bonana</big>**

E le moditshabatshaba wa under-17, Ivana Andrés o ne a tsaya karolo kwa sejaneng sa lefatshe sa U-17 sa 2010 mme a tsaya maemo a boraro. O ne a le mo lenaaneng la ba ba simololang mo metshamekong yotlhe ka borataro ya pheletso ya ditikologo. O fentse maemo a ntlha mo European Championships ya U-17 ka 2010 fa godimo ga Republic of Ireland. Ngwaga o o latelang a tshameka European Championship gape le ba U-17, a fenya seetsele sa gauta mo phenyong ya nno go lefela mo makgaolakgang kgatlhanong le France. Andrés o ne a gaisana mo sekamakgaolakgang le mo makgaolakgannyeng.

Le ba setlhopha sa setshaba sa U-19 o ne a goroga kwa makgaolakgang a European Championship ka 2012 kwa ba neng ba latlhegelwa kwa makgaolakgang kgatlhanong le Sweden morago ga nako e e okeditsweng.

**<big>Bogolo</big>**

Ivana Andrés o dirile tshameko ya gagwe ya ntlha mo setlhopheng se segolo ka Tlhakole a le lesome le motso ka 2015 mo motshamekong wa botsalano kgatlhanong le Belgium, ngwaga o ne oo o ne a biletswa kwa setlhopheng sa bofelo sa sejana sa lefatshe sa 2015, mme a seka a dira iponagatso epe mo kgaisanong eo. O fentse sekgele sa gagwe sa ntlha le setlhopha sa setshaba kwa Algarve Cup ya 2017, kwa Spain e neng ya fenya ka nno e le nngwe go lefela kwa makgaolakgang kgatlhanong le Canada.  Ivana Andrés o ne a tshameka metshameko yotlhe e le mene. O ne a fetwa ke European Championship ya 2017 e e neng ya tshwarwa moragonyana ka ntata ya go robega lerapo la molala. Kwa sejanang sa lefatshe sa 2019 o ne gape e le karolo ya setlhopha mme o ne a seka a dirisiwa mo kgaisanong.

O fentse maemo a ntlha le setlhopha sa gagwe kwa sejaneng sa lefatshe sa 2023.

## Botshelo ja gagwe
E sale ka Seetebosigo wa 2022, Andrés o nyalane le mosadi wa gagwe Anabel.

## Dipalopalo tsa tiro

### Setlhopha

: *Go felela ka motshameko o o tshamekilweng Mopitlo a le masome mabedi le bone ka 2024*

### Boditshabatshaba

## Ditlotla
**Spain**

* FIFA Women's World Cup: 2023
* UEFA Women's Under-17 Championship: 2010, 2011
* Algarve Cup: 2017

## Metswedi